Edred

Edred (staroengleski: Eadred; 923 – 23. novembar 955) bio je kralj Engleske od 946. do svoje smrti 955. Krunu je naslijedio godine 946. od svog polubrata Edmunda I Veličanstvenog nakon što je izboden na smrt. Edred je tokom vladavine postigao vojne uspjehe u borbi protiv Vikinga, te je 954. York definitivno stavio pod englesku kontrolu ubivši njegovog posljednjeg vikinškog kralja Erica Bloodaxea. Ta pobjeda je Edreda i njegovu anglosasku kraljevsku dinastiju stavila u dominantan položaj u Engleskoj. Bio je izrazito religiozan kralj ali je bio veoma slabog zdravlja uslijed čega je i preminuo 955. godine. Naslijedio ga je nećak Edwy.

 Dolazak na prijestolje 
Edred je bio sin Edvarda Starijeg i njegove treće supruge Eadgife, kćerke Sigehelma, ealdormana Kenta. Naslijedio je svog starijeg brata Edmunda I Veličanstvenog koji je izboden na smrt u Pucklechurchu (Gloucestershire) na dan svetog Augustina 26. maja 946. Iste godine, 16. augusta, Edreda je osveštao nadbiskup Oda Kenteberijski u Kingston upon Thamesu (Surrey, sada London).

 Vanjski linkovi 


Kategorija:Kraljevi Engleske
Kategorija:Rođeni 923.
Kategorija:Umrli 955.